એટલે આ બનાવ પછી સુધાને એ પ્રશ્નથી સખ્ત ચીડ હતી કે માત્ર કોઈ નીચી જાતિનો વ્યક્તિ છે એટલા માટે થઈને તમે કોઈ રડતા બાળકને પાણી પણ ના આપો? શું લોકોને પરેશાન કરવા માટે બનાવી છે આ જાતી વ્યવ્સ્થા? આ આજથી પંદર વર્ષ પહેલાની વાત છે. પણ આજે પણ આ જાતિવ્યવ્સ્થામાં કોઈ ખાસ બદલાવ નથી આવ્યો. હા ક્યાંક ક્યાંક સુધારો જરૂર થયો છે. પણ માત્ર શિક્ષિત લોકોમાં અને મોટા શહેરોમાં જ. આજે પણ નાના શહેરો અને ગામડામાં આ પ્રકારના કિસ્સા બને જ છે.